Document ID: 31975R0949

ΚΑΝΟΝΙΣΜΟΣ (ΕΟΚ) αριθ. 949/75 ΤΗΣ ΕΠΙΤΡΟΠΗΣ της 11ης Απριλίου 1975 περί τροποποιήσεως του κανονισμού (ΕΟΚ) αριθ. 315/68 όσον αφορά τους κανόνες ποιότητος για τους βολβούς των κρίνων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί συστάσεως κοινής οργανώσεως αγοράς στον τομέα των ζώντων φυτών και των προϊόντων ανθοκομίας(1), και ιδίως το άρθρο 4,
Εκτιμώντας:
ότι ο κανονισμός (ΕΟΚ) αριθ. 315/68 του Συμβουλίου της 12ης Μαρτίου 1968(2) όπως τροποποιήθηκε τελευταία από τον κανονισμό (ΕΟΚ) αριθ. 1793/73 (3), καθόρισε τους κανόνες ποιότητος για τους βολβούς, τα κρόμμυα και τους κονδύλους που προορίζονται για την παραγωγή ανθέων-
ότι η κτηθείσα πείρα δεικνύει ότι η παρούσα τεχνική της παραγωγής καθώς και τα είδη, οι ποικιλίες και τα υβρίδια των βολβών του κρίνου, τα οποία πωλούνται, καθιστούν αναγκαία μία προσαρμογή των βοτανικών ονομασιών και των ελαχίστων μεγεθών των προϊόντων αυτών- ότι ως εκ τούτου, πρέπει να προσαρμοσθούν οι κανόνες αυτοί-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζώντων Φυτών και Προϊόντων Ανθοκομίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον πίνακα που εμφαίνεται στο κεφάλαιο III του παραρτήματος του κανονισμού (ΕΟΚ) αριθ. 315/68 οι γραμμές, οι οποίες αφορούν τους κρίνους αντικαθίστανται από το κείμενο που εμφαίνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 11 Απριλίου 1975.

Labels: 7
6